CELEX: 32015D0007
Language: el
Date: 2015-02-11 00:00:00
Title: Απόφαση (ΕΕ) 2015/530 της Ευρωπαϊκής Κεντρικής Τράπεζας, της 11ης Φεβρουαρίου 2015 , σχετικά με τη μεθοδολογία και τις διαδικασίες καθορισμού και συλλογής δεδομένων όσον αφορά τους συντελεστές βάσει των οποίων υπολογίζονται τα ετήσια εποπτικά τέλη (ΕΚΤ/2015/7)

28.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 84/67
            
         ΑΠΌΦΑΣΗ (ΕΕ) 2015/530 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 11ης Φεβρουαρίου 2015
   σχετικά με τη μεθοδολογία και τις διαδικασίες καθορισμού και συλλογής δεδομένων όσον αφορά τους συντελεστές βάσει των οποίων υπολογίζονται τα ετήσια εποπτικά τέλη (ΕΚΤ/2015/7)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τον κανονισμό (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (1), και ιδίως το άρθρο 4 παράγραφος 3 δεύτερο εδάφιο, το άρθρο 30 και το άρθρο 33 παράγραφος 2 δεύτερο εδάφιο,
   Έχοντας υπόψη τον κανονισμό (ΕΕ) αριθ. 1163/2014 της Ευρωπαϊκής Κεντρικής Τράπεζας, της 22ας Οκτωβρίου 2014, σχετικά με τα εποπτικά τέλη (ΕΚΤ/2014/41) (2), και ιδίως το άρθρο 10 παράγραφος 3 στοιχείο β) και το άρθρο 10 παράγραφοι 4 και 5,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 30 παράγραφος 3 του κανονισμού (ΕΕ) αριθ. 1024/2013, τα ετήσια εποπτικά τέλη που οφείλουν να καταβάλλουν πιστωτικά ιδρύματα εγκατεστημένα σε συμμετέχοντα κράτη μέλη ή εγκατεστημένα σε συμμετέχοντα κράτη μέλη υποκαταστήματα πιστωτικών ιδρυμάτων που έχουν συσταθεί σε μη συμμετέχοντα κράτη μέλη θα υπολογίζονται στο υψηλότερο επίπεδο ενοποίησης στα συμμετέχοντα κράτη μέλη και θα βασίζονται σε αντικειμενικά κριτήρια συναρτώμενα με τη σπουδαιότητα και το προφίλ κινδύνου του εκάστοτε πιστωτικού ιδρύματος, συμπεριλαμβανομένων των σταθμισμένων βάσει κινδύνου στοιχείων του ενεργητικού του.
            
         
               (2)
            
            
               Σύμφωνα με το άρθρο 10 παράγραφος 3 στοιχείο α) του κανονισμού (ΕΕ) αριθ. 1163/2014 (ΕΚΤ/2014/41), οι συντελεστές υπολογισμού τέλους βάσει των οποίων καθορίζεται το καταβλητέο ετήσιο εποπτικό τέλος σε σχέση με κάθε εποπτευόμενη οντότητα ή όμιλο θα αντιστοιχούν στο ποσό —όπως αυτό διαμορφώνεται στο τέλος της χρήσης— i) του συνόλου των στοιχείων ενεργητικού και ii) της συνολικής έκθεσης σε κίνδυνο.
            
         
               (3)
            
            
               Το άρθρο 10 παράγραφος 3 στοιχείο β) του κανονισμού (ΕΕ) αριθ. 1163/2014 (ΕΚΤ/2014/41) προβλέπει ότι τα δεδομένα όσον αφορά τους συντελεστές υπολογισμού τέλους καθορίζονται και συλλέγονται βάσει μεθοδολογίας και διαδικασιών οριζόμενων σε απόφαση της Ευρωπαϊκής Κεντρικής Τράπεζας (ΕΚΤ).
            
         
               (4)
            
            
               Δυνάμει του άρθρου 30 του κανονισμού (ΕΕ) αριθ. 1024/2013, οι εποπτευόμενοι όμιλοι θα πρέπει κατά κανόνα να εξαιρούν τα στοιχεία ενεργητικού θυγατρικών εγκατεστημένων σε μη συμμετέχοντα κράτη μέλη και τρίτες χώρες, όταν υπολογίζουν τους συντελεστές υπολογισμού τέλους. Σύμφωνα με το άρθρο 10 παράγραφος 3 στοιχείο γ) του ίδιου κανονισμού, εναπόκειται στους εποπτευόμενους ομίλους να μην εξαιρούν τα εν λόγω στοιχεία ενεργητικού για τον υπολογισμό των ως άνω συντελεστών. Πάντως, το κόστος διενέργειας του υπολογισμού θα πρέπει να μην υπερβαίνει την προσδοκώμενη μείωση του εποπτικού τέλους.
            
         
               (5)
            
            
               Κατά το άρθρο 10 παράγραφος 4 του κανονισμού (ΕΕ) αριθ. 1163/2014 (ΕΚΤ/2014/41), οι εθνικές αρμόδιες αρχές (ΕΑΑ) θα παρέχουν στην ΕΚΤ δεδομένα όσον αφορά τους συντελεστές υπολογισμού τέλους σύμφωνα με τις διαδικασίες που αυτή ορίζει.
            
         
               (6)
            
            
               Κατά το άρθρο 10 παράγραφος 5 του κανονισμού (ΕΕ) αριθ. 1163/2014 (ΕΚΤ/2014/41), σε περίπτωση παράλειψης οφειλέτη εποπτικού τέλους να υποβάλει τους συντελεστές υπολογισμού τέλους, η ΕΚΤ θα προβαίνει στον καθορισμό τους βάσει διαδικασιών που αυτή ορίζει.
            
         
               (7)
            
            
               Έτσι, η παρούσα απόφαση θα πρέπει να προβλέψει τη μεθοδολογία και τις διαδικασίες καθορισμού και συλλογής των δεδομένων όσον αφορά τους συντελεστές υπολογισμού τέλους και τον καθορισμό τους όταν ο ίδιος ο οφειλέτης παραλείπει να τους υποβάλλει, καθώς και τις διαδικασίες υποβολής τους από τις ΕΑΑ στην ΕΚΤ. Ειδικότερα, θα πρέπει να προσδιοριστούν ο μορφότυπος, η συχνότητα και ο χρόνος της υποβολής των συντελεστών στην ΕΚΤ, καθώς και τα είδη των ελέγχων ποιότητας που θα πρέπει να διενεργούν οι ΕΑΑ προηγουμένως.
            
         
               (8)
            
            
               Για τον υπολογισμό των καταβλητέων ετήσιων εποπτικών τελών σε σχέση με κάθε εποπτευόμενη οντότητα και όμιλο οι οφειλέτες του τέλους θα πρέπει να υποβάλλουν στις ΕΑΑ δεδομένα όσον αφορά τους συντελεστές υπολογισμού τέλους με βάση τα υποδείγματα των παραρτημάτων I και II της παρούσας απόφασης.
            
         
               (9)
            
            
               Είναι απαραίτητη η θέσπιση διαδικασίας για την αποτελεσματική διενέργεια τεχνικών τροποποιήσεων στα παραρτήματα της παρούσας απόφασης, υπό την προϋπόθεση ότι οι τροποποιήσεις αυτές δεν μεταβάλλουν το υφιστάμενο εννοιολογικό πλαίσιο και δεν επηρεάζουν το φόρτο εργασίας όσον αφορά την παροχή στοιχείων. Κατά την εφαρμογή της εν λόγω διαδικασίας θα πρέπει να λαμβάνονται υπόψη οι απόψεις της επιτροπής στατιστικής (Statistics Committee/STC) του Ευρωπαϊκού Συστήματος Κεντρικών Τραπεζών (ΕΣΚΤ). Ως εκ τούτου, οι ΕΑΑ και άλλες επιτροπές του ΕΣΚΤ θα είναι σε θέση να προτείνουν τέτοιου είδους τεχνικές τροποποιήσεις των παραρτημάτων μέσω της επιτροπής στατιστικής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αντικείμενο και πεδίο εφαρμογής
   Η παρούσα απόφαση θεσπίζει τη μεθοδολογία και τις διαδικασίες που αναφέρονται στο άρθρο 10 του κανονισμού (ΕΕ) αριθ. 1163/2014 (ΕΚΤ/2014/41) και αφορούν τον καθορισμό και τη συλλογή των δεδομένων όσον αφορά τους συντελεστές βάσει των οποίων υπολογίζονται τα ετήσια εποπτικά τέλη που επιβάλλονται σε σχέση με εποπτευόμενες οντότητες και ομίλους, την υποβολή των συντελεστών από τους οφειλέτες εποπτικού τέλους, καθώς και τις διαδικασίες υποβολής των ως άνω δεδομένων από τις ΕΑΑ στην ΕΚΤ.
   Η παρούσα απόφαση εφαρμόζεται στους οφειλέτες εποπτικού τέλους και τις ΕΑΑ.
   Άρθρο 2
   Ορισμοί
   Για τους σκοπούς της παρούσας απόφασης ισχύουν οι ορισμοί του άρθρου 2 του κανονισμού (ΕΕ) αριθ. 1163/2014 (ΕΚΤ/2014/41), εκτός αν άλλως ορίζεται, και ο ακόλουθος ορισμός:
   
      «εργάσιμη ημέρα»: ημέρα, πλην Σαββάτου, Κυριακής ή επίσημης αργίας, στο κράτος μέλος εγκατάστασης της οικείας ΕΑΑ.
   Άρθρο 3
   Υποδείγματα που χρησιμοποιούνται από τους οφειλέτες εποπτικού τέλους για την υποβολή των συντελεστών υπολογισμού τέλους στις ΕΑΑ
   Ο οφειλέτες εποπτικού τέλους υποβάλλουν στις ΕΑΑ τους συντελεστές υπολογισμού τέλους με βάση τα υποδείγματα των παραρτημάτων I και IΙ της παρούσας απόφασης. Στις ΕΑΑ υποβάλλονται και οι δηλώσεις των ελεγκτών κατά το άρθρο 7. Στην περίπτωση ομίλου υπόχρεων καταβολής τέλους οντοτήτων που έχει θυγατρικές εγκατεστημένες σε μη συμμετέχοντα κράτη μέλη ή τρίτες χώρες, οι οφειλέτες εποπτικού τέλους παρέχουν εξήγηση της μεθόδου που χρησιμοποιούν για τον καθορισμό των συντελεστών υπολογισμού τέλους σύμφωνα με το άρθρο 10 παράγραφος 3 στοιχείο γ) του κανονισμού (ΕΕ) αριθ. 1163/2014 (ΕΚΤ/2014/41), συμπληρώνοντας το σχετικό πεδίο του υποδείγματος.
   Άρθρο 4
   Ημερομηνίες αποστολής
   1.   Οι ΕΑΑ υποβάλλουν στην ΕΚΤ δεδομένα όσον αφορά τους συντελεστές υπολογισμού τέλους το αργότερο έως το κλείσιμο των εργασιών της 10ης εργάσιμης ημέρας από την παρέλευση των ημερομηνιών αποστολής του άρθρου 10 παράγραφος 4 του κανονισμού (ΕΕ) αριθ. 1163/2014 (ΕΚΤ/2014/41). Η ΕΚΤ επαληθεύει τα δεδομένα εντός πέντε εργάσιμων ημερών από την περιέλευσή τους σε αυτή. Εφόσον το ζητήσει η ΕΚΤ, οι ΕΑΑ εξηγούν ή αποσαφηνίζουν τα δεδομένα. Η ΕΚΤ οριστικοποιεί τα δεδομένα την 15η εργάσιμη ημέρα από την παρέλευση της οικείας ημερομηνία αποστολής.
   2.   Με την οριστικοποίηση των δεδομένων κατά την παράγραφο 1, η ΕΚΤ παρέχει στους οφειλέτες εποπτικού τέλους πρόσβαση σε αυτά. Σε περίπτωση που οι οφειλέτες θεωρούν ότι τα δεδομένα περιέχουν λάθη, διαθέτουν πέντε εργάσιμες ημέρες για την υποβολή σχολίων. Εν συνεχεία οι συντελεστές υπολογισμού τέλους εφαρμόζονται για τον υπολογισμό των ετήσιων εποπτικών τελών.
   Άρθρο 5
   Έλεγχοι ποιότητας δεδομένων
   Οι ΕΑΑ παρακολουθούν και διασφαλίζουν την ποιότητα και αξιοπιστία των δεδομένων όσον αφορά τους συντελεστές υπολογισμού τέλους που υποβάλλονται στην ΕΚΤ. Οι ίδιες εφαρμόζουν ελέγχους ποιότητας δεδομένων προκειμένου να αξιολογούν εάν οι συντελεστές αυτοί υπολογίζονται σύμφωνα με τη μεθοδολογία του άρθρου 7. Η ΕΚΤ δεν διορθώνει ούτε τροποποιεί δεδομένα όσον αφορά τους συντελεστές υπολογισμού τέλους που υποβάλλουν οι οφειλέτες εποπτικού τέλους. Την ευθύνη τυχόν διορθώσεων ή τροποποιήσεων των δεδομένων αυτών αναλαμβάνουν οι οφειλέτες εποπτικού τέλους, οι οποίοι και τις υποβάλλουν στις ΕΑΑ. Οι ΕΑΑ υποβάλλουν στην ΕΚΤ τυχόν διορθωμένα ή τροποποιημένα δεδομένα που περιέρχονται σε εκείνες. Κατά την υποβολή δεδομένων όσον αφορά τους συντελεστές υπολογισμού τέλους, οι ΕΑΑ: α) παρέχουν πληροφορίες σχετικά με τυχόν σημαντικές εξελίξεις που συνεπάγονται τα υποβαλλόμενα δεδομένα και β) ανακοινώνουν στην ΕΚΤ τους λόγους τυχόν σημαντικών διορθώσεων ή τροποποιήσεων.
   Άρθρο 6
   Συχνότητα υποβολής δεδομένων και ημερομηνία αναφοράς της πρώτης υποβολής τους
   Οι οφειλέτες εποπτικού τέλους υποβάλλουν στις ΕΑΑ δεδομένα όσον αφορά τους συντελεστές υπολογισμού τέλους σε ετήσια βάση. Η ημερομηνία αναφοράς της πρώτης υποβολής δεδομένων όσον αφορά τους συντελεστές υπολογισμού τέλους είναι η 31η Δεκεμβρίου 2014.
   Άρθρο 7
   Μεθοδολογία υπολογισμού των συντελεστών υπολογισμού τέλους
   1.   Το υποβαλλόμενο συνολικό ποσό της έκθεσης (ανοίγματος) σε κίνδυνο προκύπτει από την τακτική παροχή στοιχείων βάσει του εκτελεστικού κανονισμού (ΕΕ) αριθ. 680/2014 της Επιτροπής (3). Εν προκειμένω εφαρμόζονται οι ακόλουθοι ειδικότεροι όροι υπολογισμού:
   
               α)
            
            
               Η συνολική έκθεση σε κίνδυνο εποπτευόμενου ομίλου που δεν έχει θυγατρικές εγκατεστημένες σε μη συμμετέχοντα κράτη μέλη ή τρίτες χώρες καθορίζεται με βάση το υπόδειγμα των «απαιτήσεων ιδίων κεφαλαίων» στο πλαίσιο της υποβολής στοιχείων σχετικά με τον συντελεστή φερεγγυότητας (COREP), το οποίο παρατίθεται στο παράρτημα I του εκτελεστικού κανονισμού (ΕΕ) αριθ. 680/2014 (εφεξής «υπόδειγμα απαιτήσεων ιδίων κεφαλαίων»).
            
         
               β)
            
            
               Η συνολική έκθεση σε κίνδυνο εποπτευόμενου ομίλου που έχει θυγατρικές εγκατεστημένες σε μη συμμετέχοντα κράτη μέλη ή τρίτες χώρες καθορίζεται με βάση το υπόδειγμα απαιτήσεων ιδίων κεφαλαίων, παρέχεται δε εν προκειμένω η επιλογή της αφαίρεσης από τη συνολική έκθεση της συνεισφοράς των ως άνω θυγατρικών με βάση το υπόδειγμα COREP «Φερεγγυότητα ομίλου: πληροφορίες σχετικά με συνδεδεμένες επιχειρήσεις», το οποίο παρατίθεται στο παράρτημα I του εκτελεστικού κανονισμού (ΕΕ) αριθ. 680/2014. Εάν τα δεδομένα σχετικά με τη συνεισφορά των θυγατρικών που είναι εγκατεστημένες σε μη συμμετέχοντα κράτη μέλη ή τρίτες χώρες δεν καθίστανται διαθέσιμα βάσει του ως άνω υποδείγματος COREP για τους σκοπούς του υπολογισμού των εποπτικών τελών, οι ίδιοι οι οφειλέτες εποπτικού τέλους μπορούν να τα υποβάλλουν στις ΕΑΑ.
            
         
               γ)
            
            
               Εάν το υπόχρεο καταβολής τέλους πιστωτικό ίδρυμα δεν ανήκει σε εποπτευόμενο όμιλο, η συνολική του έκθεση σε κίνδυνο καθορίζεται με βάση το υπόδειγμα απαιτήσεων ιδίων κεφαλαίων.
            
         2.   Το υποβαλλόμενο συνολικό ποσό των στοιχείων ενεργητικού θα πρέπει να αντιστοιχεί στο ποσό του συνόλου των στοιχείων ενεργητικού κατά τα οριζόμενα στο άρθρο 51 του κανονισμού (ΕΕ) αριθ. 468/2014 της Ευρωπαϊκής Κεντρικής Τράπεζας (ΕΚΤ/2014/17) (4). Εάν το σύνολο των στοιχείων ενεργητικού δεν μπορεί να καθοριστεί με βάση το ως άνω άρθρο, καθορίζεται με βάση τα ακόλουθα δεδομένα:
   
               α)
            
            
               Για τον καθορισμό του συνόλου των στοιχείων ενεργητικού εποπτευόμενου ομίλου που έχει θυγατρικές εγκατεστημένες μόνο σε συμμετέχοντα κράτη μέλη χρησιμοποιούνται οι δέσμες υποβαλλόμενων στοιχείων τις οποίες χρησιμοποιούν οι εποπτευόμενες οντότητες για την κατάρτιση ενοποιημένων λογαριασμών σε επίπεδο ομίλου. Ελεγκτής βεβαιώνει το σύνολο στοιχείων ενεργητικού του εποπτευόμενου ομίλου διενεργώντας τη δέουσα επαλήθευση των δεσμών υποβαλλόμενων στοιχείων.
            
         
               β)
            
            
               Για τον καθορισμό του συνόλου των στοιχείων ενεργητικού υπόχρεου καταβολής τέλους πιστωτικού ιδρύματος το οποίο δεν ανήκει σε εποπτευόμενο όμιλο αλλά έχει μητρική εγκατεστημένη σε μη συμμετέχον κράτος μέλος ή σε τρίτη χώρα χρησιμοποιούνται οι δέσμες υποβαλλόμενων στοιχείων τις οποίες χρησιμοποιεί το ίδρυμα για την κατάρτιση ενοποιημένων λογαριασμών σε επίπεδο ομίλου. Ελεγκτής βεβαιώνει το σύνολο στοιχείων ενεργητικού του υπόχρεου ιδρύματος διενεργώντας τη δέουσα επαλήθευση των δεσμών υποβαλλόμενων στοιχείων.
            
         
               γ)
            
            
               Σε περίπτωση που το σύνολο των στοιχείων ενεργητικού υπόχρεου καταβολής τέλους πιστωτικού ιδρύματος υπολογίζεται με βάση στατιστικά στοιχεία παρεχόμενα δυνάμει του κανονισμού (ΕΕ) αριθ. 1071/2013 της Ευρωπαϊκής Κεντρικής Τράπεζας (ΕΚΤ/2013/33) (5), ελεγκτής βεβαιώνει το σύνολο στοιχείων ενεργητικού του υπόχρεου ιδρύματος διενεργώντας τη δέουσα επαλήθευση των χρηματοοικονομικών λογαριασμών του.
            
         3.   Το σύνολο των στοιχείων ενεργητικού εποπτευόμενου ομίλου που έχει θυγατρικές εγκατεστημένες σε μη συμμετέχοντα κράτη μέλη ή τρίτες χώρες καθορίζεται με βάση μία από τις ακόλουθες δυνατότητες:
   
               α)
            
            
               Το σύνολο των στοιχείων ενεργητικού του μπορεί να καθορίζεται με βάση το άρθρο 51 του κανονισμού (ΕΕ) αριθ. 468/2014 (ΕΚΤ/2014/17) (περιλαμβανομένων των θυγατρικών που είναι εγκατεστημένες σε μη συμμετέχοντα κράτη μέλη ή σε τρίτες χώρες). Εάν το σύνολο των στοιχείων ενεργητικού δεν μπορεί να καθοριστεί με βάση το ως άνω άρθρο, καθορίζεται σύμφωνα με το άρθρο 7 παράγραφος 2 στοιχείο α) της παρούσας απόφασης.
            
         
               β)
            
            
               Το σύνολο των στοιχείων ενεργητικού του μπορεί να καθορίζεται με βάση τα σύνολα των στοιχείων ενεργητικού, σε συγκεντρωτική βάση, όπως αυτά αποτυπώνονται στις προβλεπόμενες οικονομικές καταστάσεις όλων των εποπτευόμενων οντοτήτων του ομίλου που είναι εγκατεστημένες σε συμμετέχοντα κράτη μέλη ή, εφόσον δεν υπάρχουν, με βάση τα σύνολα των στοιχείων ενεργητικού, σε συγκεντρωτική βάση, όπως αυτά αναφέρονται στις σχετικές (μία ή περισσότερες) δέσμες υποβαλλόμενων στοιχείων που χρησιμοποιούν οι εποπτευόμενες οντότητες ή όμιλοι υπόχρεων καταβολής τέλους πιστωτικών ιδρυμάτων για την κατάρτιση ενοποιημένων λογαριασμών σε επίπεδο ομίλου. Προς αποφυγή των διπλών μετρήσεων, ο οφειλέτης εποπτικού τέλους έχει τη δυνατότητα διαγραφής ενδοομιλικών θέσεων μεταξύ όλων των εποπτευόμενων οντοτήτων του ομίλου που είναι εγκατεστημένες σε συμμετέχοντα κράτη μέλη στο πλαίσιο της διαδικασίας ενοποίησης. Υπεραξία που τυχόν περιλαμβάνεται στις ενοποιημένες οικονομικές καταστάσεις της μητρικής επιχείρησης εποπτευόμενου ομίλου θα πρέπει να συμπεριλαμβάνεται στα συγκεντρωτικά στοιχεία, ενώ η εξαίρεση της υπεραξίας που αποδίδεται σε θυγατρικές εγκατεστημένες σε μη συμμετέχοντα κράτη μέλη ή τρίτες χώρες είναι προαιρετική. Σε περίπτωση που οφειλέτης εποπτικού τέλους χρησιμοποιεί τις προβλεπόμενες οικονομικές καταστάσεις, ελεγκτής βεβαιώνει ότι το σύνολο των στοιχείων ενεργητικού αντιστοιχεί στο σύνολο των στοιχείων ενεργητικού, όπως αποτυπώνεται στις ελεγμένες αυτές καταστάσεις των μεμονωμένων εποπτευόμενων οντοτήτων. Σε περίπτωση που οφειλέτης εποπτικού τέλους χρησιμοποιεί δέσμες υποβαλλόμενων στοιχείων, ελεγκτής βεβαιώνει το σύνολο των στοιχείων ενεργητικού που χρησιμοποιείται για τον υπολογισμό των ετήσιων εποπτικών τελών διενεργώντας τη δέουσα επαλήθευση των δεσμών υποβαλλόμενων στοιχείων. Σε όλες τις περιπτώσεις ο ελεγκτής επιβεβαιώνει ότι η διαδικασία κατάρτισης συγκεντρωτικών στοιχείων δεν παρεκκλίνει από τη διαδικασία που προβλέπεται στην παρούσα απόφαση και ότι ο υπολογισμός που διενεργείται από τον οφειλέτη εποπτικού τέλους συνάδει με τη λογιστική μέθοδο που χρησιμοποιείται για την ενοποίηση των λογαριασμών του ομίλου υπόχρεων καταβολής τέλους οντοτήτων.
            
         Άρθρο 8
   Καθορισμός συντελεστών υπολογισμού τέλους από την ΕΚΤ σε περίπτωση μη υποβολής τους ή μη υποβολής των απαραίτητων διορθώσεων ή τροποποιήσεων
   Σε περίπτωση παράλειψης υποβολής συντελεστή υπολογισμού τέλους ή των απαραίτητων διορθώσεων ή τροποποιήσεων από ορισμένο οφειλέτη εποπτικού τέλους, η ΕΚΤ χρησιμοποιεί τις πληροφορίες που έχει στη διάθεσή της για τον καθορισμό του συντελεστή.
   Άρθρο 9
   Απλουστευμένη διαδικασία τροποποίησης
   Λαμβάνοντας υπόψη τις απόψεις της επιτροπής στατιστικής, η εκτελεστική επιτροπή της ΕΚΤ έχει το δικαίωμα να επιφέρει τεχνικές τροποποιήσεις στα παραρτήματα της παρούσας απόφασης, υπό την προϋπόθεση ότι οι τροποποιήσεις αυτές δεν μεταβάλλουν το βασικό εννοιολογικό πλαίσιο και δεν επηρεάζουν τον φόρτο εργασίας των οφειλετών εποπτικού τέλους όσον αφορά την παροχή στοιχείων. Η εκτελεστική επιτροπή ενημερώνει χωρίς περιττή καθυστέρηση το διοικητικό συμβούλιο σχετικά με οποιαδήποτε τροποποίηση.
   Άρθρο 10
   Έναρξη ισχύος
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Φρανκφούρτη, 11 Φεβρουαρίου 2015.
      
         
            Ο Πρόεδρος της ΕΚΤ
         
         Mario DRAGHI
      
   
   
      (1)  ΕΕ L 287 της 29.10.2013, σ. 63.
   
      (2)  ΕΕ L 311 της 31.10.2014, σ. 23.
   
      (3)  Εκτελεστικός κανονισμός (ΕΕ) αριθ. 680/2014 της Επιτροπής, της 16ης Απριλίου 2014, για τη θέσπιση εκτελεστικών τεχνικών προτύπων όσον αφορά την υποβολή εποπτικών αναφορών από τα ιδρύματα σύμφωνα με τον κανονισμό (ΕΕ) αριθ. 575/2013/ΕΚ του Ευρωπαϊκού Κοινοβουλίου και του Συμβουλίου (ΕΕ L 191 της 28.6.2014, σ. 1).
   
      (4)  Κανονισμός (ΕΕ) αριθ. 468/2014 της Ευρωπαϊκής Κεντρικής Τράπεζας, της 16ης Απριλίου 2014, που θεσπίζει το πλαίσιο συνεργασίας μεταξύ της Ευρωπαϊκής Κεντρικής Τράπεζας, των εθνικών αρμόδιων αρχών και των εθνικών εντεταλμένων αρχών εντός του ενιαίου εποπτικού μηχανισμού (κανονισμός για το πλαίσιο ΕΕΜ) (ΕΚΤ/2014/17) (ΕΕ L 141 της 14.5.2014, σ. 1).
   
      (5)  Κανονισμός (ΕΕ) αριθ. 1071/2013 της Ευρωπαϊκής Κεντρικής Τράπεζας, της 24ης Σεπτεμβρίου 2013, σχετικά με τη λογιστική κατάσταση του τομέα των νομισματικών χρηματοπιστωτικών ιδρυμάτων (ΕΚΤ/2013/33) (ΕΕ L 297 της 7.11.2013, σ. 1).
   
      ΠΑΡΑΡΤΗΜΑ I
      
                   
               
               
                  
                     ΥΠΟΛΟΓΙΣΜΟΣ ΕΠΟΠΤΙΚΩΝ ΤΕΛΩΝ
                  
               
               
                  
                     Περίοδος αναφοράς
                  
               
               
                   
               
               
                  
                     ΟΝΟΜΑ
                  
               
               
                   
               
            
                  
                     ΣΥΝΟΛΙΚΗ ΕΚΘΕΣΗ ΣΕ ΚΙΝΔΥΝΟ
                  
               
               
                  
                     Ημερομηνία
                  
               
               
                   
               
               
                  
                     Κωδικός ΝΧΙ
                  
               
               
                   
               
            
                   
               
               
                  
                     Κωδικός LEI
                  
               
               
                   
               
            
                   
               
            
                  
                     Στοιχείο
                  
               
               
                   
               
               
                  
                     Κατηγορία ιδρύματος
                  
               
               
                  
                     Πηγή προέλευσης ποσού έκθεσης σε κίνδυνο
                  
               
               
                  
                     Ποσό έκθεσης σε κίνδυνο
                  
               
               
                  
                     Σχόλια
                  
               
            
                   
               
               
                   
               
               
                  
                     010
                  
               
               
                  
                     020
                  
               
               
                  
                     030
                  
               
               
                  
                     040
                  
               
            
                  
                     010
                  
               
               
                  
                     ΣΥΝΟΛΙΚΗ ΕΚΘΕΣΗ ΣΕ ΚΙΝΔΥΝΟ
                  
               
               
                  
                     (1), (2), (3) ή (4)
                  
               
               
                  COREP C 02.00, σειρά 010
               
               
                   
               
               
                   
               
            
                  
                     020
                  
               
               
                  
                     ΣΥΝΕΙΣΦΟΡΑ ΘΥΓΑΤΡΙΚΩΝ εγκατεστημένων σε μη συμμετέχοντα κράτη μέλη ή τρίτες χώρες
                  
               
               
                  
                     (4)
                  
               
               
                  COREP C06.02, στήλη 250 (ΣΥΝΟΛΟ)
               
               
                   
               
               
                   
               
            
                  021
               
               
                  Οντότητα 1
               
               
                  
                     (4)
                  
               
               
                   
               
               
                   
               
               
                   
               
            
                  .
               
               
                  Οντότητα 2
               
               
                  
                     (4)
                  
               
               
                   
               
               
                   
               
               
                   
               
            
                  .
               
               
                  Οντότητα 3
               
               
                  
                     (4)
                  
               
               
                   
               
               
                   
               
               
                   
               
            
                  Ν
               
               
                  Οντότητα Ν
               
               
                  
                     (4)
                  
               
               
                   
               
               
                   
               
               
                   
               
            
                  
                     030
                  
               
               
                  
                     ΠΟΣΟ ΣΥΝΟΛΙΚΗΣ ΕΚΘΕΣΗΣ ΣΕ ΚΙΝΔΥΝΟ του εποπτευόμενου ομίλου μείον τη ΣΥΝΕΙΣΦΟΡΑ ΘΥΓΑΤΡΙΚΩΝ εγκατεστημένων σε μη συμμετέχοντα κράτη μέλη ή τρίτες χώρες: Το στοιχείο 030 ισούται με το στοιχείο 010 μείον το στοιχείο 020
                  
               
               
                  
                     (4)
                  
               
               
                   
               
               
                   
               
               
                   
               
            
                  Το παρόν υπόδειγμα θα πρέπει να συμπληρώνεται σύμφωνα με τις σχετικές οδηγίες που παρέχονται χωριστά.
               
            
   
      ΠΑΡΑΡΤΗΜΑ II
      
                   
               
               
                  
                     ΥΠΟΛΟΓΙΣΜΟΣ ΕΠΟΠΤΙΚΩΝ ΤΕΛΩΝ
                  
               
               
                  
                     Περίοδος αναφοράς
                  
               
               
                   
               
               
                  
                     ΟΝΟΜΑ
                  
               
               
                   
               
            
                  
                     ΣΥΝΟΛΟ ΣΤΟΙΧΕΙΩΝ ΕΝΕΡΓΗΤΙΚΟΥ
                  
               
               
                  
                     Ημερομηνία
                  
               
               
                   
               
               
                  
                     Κωδικός ΝΧΙ
                  
               
               
                   
               
            
                   
               
               
                  
                     Κωδικός LEI
                  
               
               
                   
               
            
                   
               
            
                  
                     Στοιχείο
                  
               
               
                   
               
               
                  
                     Κατηγορία ιδρύματος
                  
               
               
                  
                     Επιβεβαίωση επαλήθευσης ελεγκτή (Ναι/Όχι)
                  
               
               
                  
                     Σύνολο στοιχείων ενεργητικού
                  
               
               
                  
                     Σχόλια
                  
               
            
                   
               
               
                   
               
               
                  
                     010
                  
               
               
                  
                     020
                  
               
               
                  
                     030
                  
               
               
                  
                     040
                  
               
            
                  
                     010
                  
               
               
                  
                     ΣΥΝΟΛΟ ΣΤΟΙΧΕΙΩΝ ΕΝΕΡΓΗΤΙΚΟΥ κατά το άρθρο 51 του κανονισμού (ΕΕ) αριθ. 468/2014 (ΕΚΤ/2014/17)
                  
               
               
                  
                     (1), (2), (3), (4), (5)
                  
               
               
                   
               
               
                   
               
               
                   
               
            
                  
                     020
                  
               
               
                  
                     ΣΥΝΟΛΟ ΣΤΟΙΧΕΙΩΝ ΕΝΕΡΓΗΤΙΚΟΥ κατά το άρθρο 7 παράγραφος 2 στοιχείο α) ή β) της παρούσας απόφασης
                  
               
               
                  
                     (6) ή (7)
                  
               
               
                   
               
               
                   
               
               
                   
               
            
                  
                     030
                  
               
               
                  
                     ΣΥΝΟΛΟ ΣΤΟΙΧΕΙΩΝ ΕΝΕΡΓΗΤΙΚΟΥ κατά το άρθρο 7 παράγραφος 3 στοιχείο β) της παρούσας απόφασης: Το στοιχείο 030 ισούται με το στοιχείο 031 μείον το στοιχείο 032 συν το στοιχείο 033 μείον το στοιχείο 034
                  
               
               
                  
                     (8)
                  
               
               
                   
               
               
                   
               
               
                   
               
            
                  031
               
               
                  Σύνολο στοιχείων ενεργητικού όλων των οντοτήτων του ομίλου που είναι εγκατεστημένες σε συμμετέχοντα κράτη μέλη
               
               
                   
               
               
                   
               
               
                   
               
               
                   
               
            
                  032
               
               
                  Ενδοομιλικές θέσεις μεταξύ εποπτευόμενων οντοτήτων εγκατεστημένων σε συμμετέχοντα κράτη μέλη (όπως προκύπτουν από δέσμες υποβαλλόμενων στοιχείων που χρησιμοποιούνται για τη διαγραφή υπολοίπων για σκοπούς παροχής στοιχείων σε επίπεδο ομίλου) — προαιρετικό
                  
               
               
                   
               
               
                   
               
               
                   
               
               
                   
               
            
                  033
               
               
                  Υπεραξία που συμπεριλαμβάνεται στις ενοποιημένες λογιστικές καταστάσεις της μητρικής επιχείρησης εποπτευόμενου ομίλου — υποχρεωτικό
                  
               
               
                   
               
               
                   
               
               
                   
               
               
                   
               
            
                  034
               
               
                  Υπεραξία που αποδίδεται σε θυγατρικές εγκατεστημένες σε μη συμμετέχοντα κράτη μέλη ή τρίτες χώρες — προαιρετικό
                  
               
               
                   
               
               
                   
               
               
                   
               
               
                   
               
            
                  
                     040
                  
               
               
                  
                     Σύνολο στοιχείων ενεργητικού εποπτευόμενης οντότητας ή εποπτευόμενου ομίλου που χαρακτηρίζεται λιγότερο σημαντική/σημαντικός βάσει απόφασης της ΕΚΤ λαμβανόμενης σύμφωνα με το άρθρο 6 παράγραφος 4 του κανονισμού (ΕΕ) αριθ. 1024/2013 σε συνδυασμό με το άρθρο 70 παράγραφος 1 και το άρθρο 71 του κανονισμού (ΕΕ) αριθ. 468/2014 (ΕΚΤ/2014/17) και το άρθρο 10 παράγραφος 3 στοιχείο δ) του κανονισμού (ΕΕ) αριθ. 1163/2014 (ΕΚΤ/2014/41)
                  
               
               
                  
                     (9)
                  
               
               
                   
               
               
                   
               
               
                   
               
            
                  Το παρόν υπόδειγμα πρέπει να συμπληρώνεται σύμφωνα με τις σχετικές οδηγίες που παρέχονται χωριστά.